Էդուարդ Պապյան

Էդուարդ Արմենակի Պապյան  (), հայ խորհրդային ճարտարապետ։ ՀԽՍՀ վաստակավոր ճարտարապետ (1968)։ ԽՄԿԿ անդամ 1955 թվականից։

Կենսագրություն 
Ավարտել է Երևանի Կ․ Մարքսի անվան պոլիտեխնիկական ինստիտուտի շինարարական ֆակուլտետի ճարտարապետական բաժինը (1949)։ Աշխատել է նախագծային կազմակերպություններում, 1964-1971 թվականներին՝ Երևանի գլխավոր ճարտարապետ, 1971 թվականից «Երևաննախագիծ» ինստիտուտում է։ Հիմնականում քաղաքաշինարար է, աշխատանքներից են՝ Արարատ քաղաքի գլխավոր հատակագիծը և կառուցապատման նախագիծը (1951), Վայքի գլխավոր հատակագիծը (1957, ճարտարապետներ՝ Ն․ Շաքարյանի և Ա․ Շաքարյանի հետ), Երևանի մետրոպոլիտենի տեխնիկատնտեսական հիմնավորումը (1967, թեմայի ղեկավար), Երևանի գլխավոր հատակագիծը (1971, ճարտարապետներ՝ Մ․ Մազմանյանի, Գ․ Մուրզայի և Ց․ Չախալյանի հետ) և այլն։

Պարգևներ 
Պարգևատրվել է «Պատվո նշան» շքանշանով։ 1962-1967 թվականներին եղել է խորհրդային ճարտարապետության նվաճումների համամիութենական ստուգատեսի դափնեկիր։

Ծանոթագրություններ

Արտաքին հղումներ 
 Էդուարդ Պապյան

Ճարտարապետներ այբբենական կարգով
Հայ ճարտարապետներ
1924 ծնունդներ
Նոյեմբերի 23 ծնունդներ
Թիֆլիս քաղաքում ծնվածներ
1995 մահեր
Դեկտեմբերի 15 մահեր
Երևան քաղաքում մահացածներ
ՀԽՍՀ վաստակավոր ճարտարապետներ
ՀՊՃՀ շրջանավարտներ
ԽՄԿԿ անդամներ